Honderde besware oor Grahamstad se nuwe naam | Maroela Media
Nathi Mthethwa. Foto: GCIS/Flickr/GovernmentZA
Nathi Mthethwa, minister van kuns en kultuur, het meer as 300 briewe van teenkanting ontvang oor die naamsverandering van Grahamstad in die Oos-Kaap.
Mthethwa het einde Junie aangekondig dat Grahamstad voortaan as Makhanda bekend sal staan en dat die nuwe naam amptelik in die Staatskoerant gepubliseer is nadat hy 'n aanbeveling van die Suid-Afrikaanse Geografiese Naamraad (SAGNC) ontvang het.
Volgens Mthethwa het hy intussen 332 briewe ontvang van persone wat teen die naamsverandering gekant is. Hy het gesê meeste van die besware is 'n "gebrek aan konsultasie", "koste-implikasies" en "historiese sentimente".
Mthethwa het gesê wetgewing maak voorsiening daarvoor dat enige persoon of organisasie binne 'n maand ná die minister 'n geografiese naam goedgekeur het, beswaar mag aanteken. Die minister kan dan die klagtes na die SAGNC verwys vir advies of hy moet voortgaan met die naamsverandering.
"Dit is verblydend om te weet dat Suid-Afrikaners verstaan dat ons demokrasie deelname aanmoedig en dat hulle hul besware kan opper en hul stemme kan laat hoor. Hulle het nou met die briewe hul stemme laat hoor en al 332 briewe sal gelees, erken en op gereageer word.
"Daarna sal ek elke beswaar na die SAGNC verwys vir advies in ooreenstemming met wetgewing om 'n ingeligte besluit te neem en om hierdie saak te finaliseer."
Makhanda was 'n Xhosa-kryger, filosoof, profeet en militêre man wat teen kolonialisme geveg het, insluitend tydens die stryd teen die Britse garnisoen by Grahamstad in 1819. Hy het ook as Nxele bekendgestaan. Grahamstad is oorspronklik vernoem na die Britse weermagbeampte, kol. John Graham, wat die troepe gelei het wat gestuur is om ongeveer 20 000 Xhosa-stamlede uit die gebied te dryf.
Ander name wat ook oorweeg is, is Rhini, Makana en Nxele, maar daar is uiteindelik op Makhanda besluit.
Ouerpaar, kind (3) tydens kaping gered
Net nog geld mors.
sal altyd n 110 ekskusies hê oor hoekom besware teen naamsveransering, nie tel nie. vf+ moet asb by die konstitionele hof gaan aansoek doen dat ministers van kuns en kultuur wat so graag name verander, self alle kostea moet dra. vir naamborde, al
tlas, boeke, rydskrifte, allea verbonde aan naamverandering op die veranderaar se onkoste.
Elke dorp/ stad het geskiedkundige waarde in Suid Afrika. Die feit is dat elke dorp/stad deur harde werk en beplande ontwikkeling deur blanke kundigheid gestig/begin is. Dit anc is die realiteit van ons land. As die anc dan name van" hulle" mense wil gebruik ter ere van wat hy/sy ookal in die verre verlede gedoen het, dan anc stig/begin jou eie dorp, en noem hom net wat jy wil. Wat julle nou doen en al reeds gedoen het met alle naamsveranderings is volgens my bloot net KULTIREELE diefstal
GRAHAMSTADTERS maak julle klaar vir die nuwe naam.NIKS gaan die anc keer nie.Die' wat beswaar aageteken het mors hul tyd en moeite.Dis soos om 'n windjie te los teen 'n orkaan.